Kamu bisa jelasin ke aku soal Arsitektur Minangkabau dalam bahasa minangkabau?

Arsitektur Minangkabau adolah arsitektur nan bantuak, struktur, fungsi, ragi, jo caro pambangunannyo diwarihkan sacaro turun tamurun dek urang Minangkabau, utamonyo nan mauni wilayah Sumatera Barat, Indonesia. Arsitektur iko marupokan arsitektur nan sangaik khas di Indonesia ditando dek katakteristik atok gonjong, yakni bantuak atok palano nan malangkuang ka ateh sarupo tanduak kabau.

Sacaro tradisional, arsitektur Minangkabau ado pado rumah adat nan disabuik rumah gadang, lumbuang padi nan disabuik rangkiang, dan balai adat nan disabuik balairuang. Rumah gadang adolah rumah tingga nan diuni sakalompok kaluarga. Rangkiang ado di laman rumah gadang untuak manyimpan padi hasia manuai. Adopun balairuang adolah tampek bakumpua sakalompok kapalo kaluarga bamupakaik. Katigo bangunan iko dicirikan jo atok gonjong dan struktur pangguang. Karakteristik tasabuik barikuiknyo mamangaruahi bangunan nan ado kudian salapeh Islam masuak ka Minangkabau, yakni surau atau musajik.

Arsitektur Minangkabau dirancang manyasuaikan iklim daerah tropis jo kondisi topografi. Bangunan tradisional Minangkabau manunjuakkan kamampuannyo dalam mahadapi bancano sarupo gampo bumi nan acok malando wilayah Sumatera Barat. Material nan digunokan dominan manggunokan kayu. Namun, kini, alah jarang masyarakaik nan mandirikan bangunan jo material tradisional dek katabatasan bahan, utamonyo kayu.